钦定古今图书集成/明伦汇编/氏族典/第640卷 > 《凌迪知万姓统谱》 > 莫多娄敬显
## 钦定古今图书集成/明伦汇编/氏族典/第640卷 > 《凌迪知万姓统谱》 > 莫多娄敬显

按《北齐书莫多娄贷文传》：“贷文子敬显，彊直勤干，少
以武力见知。𢘆从斛律光征讨，数有战功，深为光所
重，位至领军将军。从后主平阳败归并州，与唐邕等
推立安德王，称尊号。安德败，文帝群官皆投周军，惟
敬显走还邺，授司徒。周武帝平邺城之明日，执敬显，
斩于阊阖门外，责其不留平阳也。”

郑樵《通志》。